Document ID: /roh_data/filtered/fineweb-2-filterrobots_roh.jsonl.gz/49177

NSA sto franar ses program da spiunar
- Glindesdi, 1.6.2015, 8:02
En ils Stadis Unids n'è il senat betg sa cunvegnì ad ina nova regulaziun davart la surveglianza da telefon dals servetschs secrets NSA. Las stentas da chattar ina soluziun en l'ultima minuta han fatg naufragi.
Uschia èsi cler ch'ils servetschs secrets ston almain per il mument terminar lur program dispitaivel da tadlar giu telefons da burgais americans.
Enfin ussa dastgavan ils servetschs secrets rimnar datas da telefon en massas. Questa regulaziun era vegnida decidida suenter las attatgas dals 11 da settember 2001 per cumbatter il terror.
RR novitads 08:00